Source: https://www.riigiteataja.ee/akt/125112011003?tegevus=salvesta-link
Timestamp: 2020-02-17 05:28:27+00:00

Document:
Taimekaitseseaduse muutmise ja sellega seonduvalt teiste seaduste muutmise seadus – Riigi Teataja
21.11.2011 otsus nr 17
Vastu võetud 17.11.2011
Taimekaitseseaduses (RT I 2004, 32, 226; 2010, 72, 542) tehakse järgmised muudatused:
„(4) Põllumajandusminister võib oma pädevuse piires kehtestada taimetervisenõuete ning taimekaitsevahendite ja -seadmete ning nende kasutamise kohta esitatavate nõuete kohaldamiseks õigusakti küsimuses, mille otsustamise õigus on Euroopa Liidu õigusakti kohaselt liikmesriigil.”;
„Sellise ohtliku taimekahjustaja avastamisest, taimekaitsevahendi loast, taimekaitseseadme tehnilise kontrolli tegijast ja järelevalvetoimingust, millest teavitamine on ette nähtud Euroopa Liidu õigusaktis, teavitab Euroopa Komisjoni ja teiste liikmesriikide pädevaid asutusi ning Põllumajandusministeeriumi kirjalikult Põllumajandusamet.”;
„§ 21. Pädev asutus
Pädev asutus Euroopa Parlamendi ja nõukogu määruse (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1–50) artikli 3 punkti 30 tähenduses on Põllumajandusamet, kui käesolevas seaduses ei ole sätestatud teisiti.”;
4) paragrahvi 35 lõikest 1 jäetakse välja teine lause;
5) paragrahvi 441 lõikest 3 jäetakse välja sõnad „identsuse ja”;
6) seaduse 3. peatüki 1. jagu tunnistatakse kehtetuks;
7) seaduse 3. peatüki 2. jao pealkiri muudetakse ja sõnastatakse järgmiselt:
Toimeaine, taimekaitseaine ja sünergist”;
8) paragrahvid 60 ja 601 muudetakse ning sõnastatakse järgmiselt:
„§ 60. Toimeaine, taimekaitseaine ja sünergisti heakskiitmiseks taotluse esitamine
(4) Käesoleva paragrahvi lõikes 3 nimetatud tasude määrad kehtestab igaks aastaks põllumajandusminister määrusega.
(6) Taotleja kannab käesoleva paragrahvi lõikes 5 nimetatud otsuses määratud summa otsuses näidatud pangakontole kümne kalendripäeva jooksul otsuse ärakirja saamisest arvates. Kui taotleja ei maksa käesoleva paragrahvi lõigetes 1 ja 2 nimetatud tasu ettenähtud tähtaja jooksul, on Põllumajandusametil õigus anda tasu maksmiseks kohustav otsus sundtäitmisele täitemenetluse seadustikus sätestatud korras.”;
9) paragrahv 61 tunnistatakse kehtetuks;
10) seaduse 3. peatüki 3. jao pealkiri muudetakse ja sõnastatakse järgmiselt:
Taimekaitsevahendi turulelaskmine, turustamine ja kasutamine”;
11) paragrahv 62 muudetakse ja sõnastatakse järgmiselt:
„§ 62. Taimekaitsevahendi turulelaskmise nõuded
(4) Taimekaitsevahendi professionaalne kasutaja (edaspidi professionaalne kasutaja) käesoleva seaduse tähenduses on isik, eelkõige füüsilisest isikust ettevõtja või tema ettevõtte töötaja ning sellisel tegevusalal tegutseva juriidilise isiku juhatuse liige, juriidilist isikut juhtima õigustatud muu isik või ettevõtte töötaja, kes oma majandus- ja kutsetegevuses kasutab taimekaitsevahendit, ostab seda ning otsustab selle valiku ja kasutamise üle.”;
12) paragrahv 63 tunnistatakse kehtetuks;
13) paragrahv 64 muudetakse ja sõnastatakse järgmiselt:
„§ 64. Taimekaitsevahendi efektiivsuskatse
(2) Efektiivsuskatse teeb käesoleva seaduse alusel tunnustatud katseüksus.”;
14) seadust täiendatakse §-ga 641 järgmises sõnastuses:
„§ 641. Katseüksuse tunnustamine
(7) Täpsemad nõuded katseüksuse tunnustamise taotlemise kohta, taotluse sisu- ja vorminõuded ning taotluse menetlemise korra kehtestab põllumajandusminister määrusega.”;
15) paragrahv 65 muudetakse ja sõnastatakse järgmiselt:
„§ 65. Taimekaitsevahendi loa taotlus
(2) Käesoleva paragrahvi lõikes 1 nimetatud taotlus peab vastama Euroopa Parlamendi ja nõukogu määruses (EÜ) nr 1107/2009 asjakohase taotluse kohta sätestatud nõuetele.”;
16) paragrahvid 66 ja 67 tunnistatakse kehtetuks;
17) paragrahv 68 muudetakse ja sõnastatakse järgmiselt:
„§ 68. Taimekaitsevahendi loa andmise otsustamine
Põllumajandusamet vaatab käesoleva seaduse § 65 lõikes 1 nimetatud taotluse läbi ja otsustab taimekaitsevahendi loa andmise või sellest keeldumise Euroopa Parlamendi ja nõukogu määruses (EÜ) nr 1107/2009 sätestatud alusel ja korras.”;
18) seadust täiendatakse §-dega 681 ja 682 järgmises sõnastuses:
„§ 681. Teadus- ja arendustegevuseks loa andmine
(2) Põllumajandusamet otsustab paralleelse kaubanduse loa andmise või sellest keeldumise Euroopa Parlamendi ja nõukogu määruse (EÜ) nr 1107/2009 artiklis 52 sätestatud alusel ja korras.”;
19) paragrahvid 69–72 tunnistatakse kehtetuks;
20) paragrahv 73 muudetakse ja sõnastatakse järgmiselt:
„§ 73. Taimekaitsevahendi loa muutmine ja kehtetuks tunnistamine
(2) Põllumajandusamet otsustab taimekaitsevahendi loa muutmise, sellest keeldumise või loa kehtetuks tunnistamise Euroopa Parlamendi ja nõukogu määruse (EÜ) nr 1107/2009 artiklites 43–45 sätestatud alusel ja korras.”;
21) seadust täiendatakse §-ga 731 järgmises sõnastuses:
„§ 731. Taimekaitsevahendi loa omaja kohustused
(3) Taimekaitsevahendi loa omaja teavitab Põllumajandusametit taimekaitsevahendi võimalikust kahjulikust või lubamatust mõjust Euroopa Parlamendi ja nõukogu määruse (EÜ) nr 1107/2009 artiklis 56 sätestatud nõuete kohaselt.”;
22) paragrahv 74 muudetakse ja sõnastatakse järgmiselt:
„§ 74. Taimekaitsevahendi pakendamine, esitlemine ja märgistamine
(2) Taimekaitsevahendi märgistamine peab vastama komisjoni määruses (EL) nr 547/2011 ning teistes asjakohastes Euroopa Liidu õigusaktides sätestatud nõuetele.”;
23) paragrahv 75 tunnistatakse kehtetuks;
24) paragrahvi 76 tekst muudetakse ja sõnastatakse järgmiselt:
„(1) Professionaalsele kasutajale ettenähtud taimekaitsevahendi turustamise korral tagab taimekaitsevahendi turustaja, et tema juures töötab piisavalt taimekaitsetunnistust omavaid töötajaid, kes annavad professionaalsele kasutajale teavet taimekaitsevahendi kasutamise ning ohutuskaartide, tervise- ja keskkonnariskide kohta.
(4) Selle isiku andmed, kes soovib tegeleda taimekaitsevahendi turustamisega, peavad olema kantud taimekaitsevahendite registrisse.”;
25) paragrahvi 77 tekst muudetakse ja sõnastatakse järgmiselt:
„(1) Ruum, kus hoitakse turustatavat taimekaitsevahendit, peab vastama kemikaaliseaduse ja käesoleva seaduse nõuetele. Turustatavat taimekaitsevahendit hoitakse ja turustatakse eraldi toidust, ravimitest ja söödast, et vältida nende saastumist taimekaitsevahendiga.
(4) Taimekaitsevahendi turustaja peab hoiu- ja turustuskohas taimekaitsetunnistuse alusel turustatava taimekaitsevahendi üle arvestust paberkandjal või elektrooniliselt. Arvestuses näidatakse ära turustamise kuupäev, taimekaitsevahendi ostja nimi, taimekaitsetunnistuse number ning turustatud taimekaitsevahendi nimetus ja kogus. Taimekaitsevahendi turustaja säilitab arvestust viie aasta jooksul turustamise päevast arvates.”;
26) paragrahv 78 muudetakse ja sõnastatakse järgmiselt:
„§ 78. Taimekaitsevahendi kasutamise nõuded
(4) Integreeritud taimekaitse põhimõtete rakendamise tingimused ja viisi kehtestab põllumajandusminister määrusega.
(9) Taimekaitsevahendi kasutamise ja hoiukoha täpsemad nõuded kehtestab põllumajandusminister määrusega.”;
27) seadust täiendatakse §-ga 781 järgmises sõnastuses:
„§ 781. Taimekaitsevahendi kasutamise erinõuded
(2) Taimekaitsevahendi kasutamise korral käesoleva paragrahvi lõikes 1 nimetatud alal eelistatakse madalama riskiastmega taimekaitsevahendit ja bioloogilise tõrje meetodit.”;
28) seadust täiendatakse §-ga 782 järgmises sõnastuses:
„§ 782. Taimekaitsetunnistus
(3) Nõustaja on Euroopa Liidu ühise põllumajanduspoliitika rakendamise seaduse § 75 lõikes 3 nimetatud isik, kellele on kutseseaduses sätestatud alusel ja korras antud konsulendi kutse.
2) isik on korduvalt jätnud järelevalve ajal avastatud puudused ettekirjutuses määratud tähtajaks kõrvaldamata.”;
29) paragrahv 79 muudetakse ja sõnastatakse järgmiselt:
„§ 79. Taimekaitsekoolitus
(6) Täpsemad nõuded taimekaitsekoolituse programmi, taimekaitsekoolitusel käsitletavate teemade ja koolituse kestuse kohta kehtestab põllumajandusminister määrusega.”;
30) seadust täiendatakse §-dega 793 ja 794 järgmises sõnastuses:
„§ 793. Taimekaitsevahendite säästva kasutamise tegevuskava
(3) Taimekaitsevahendite säästva kasutamise tegevuskava kinnitab põllumajandusminister.
(2) Põllumajandusametil on käesoleva paragrahvi lõikes 1 nimetatud teabe avalikustamiseks õigus kasutada andmeid taimekaitsevahendi toimeaine kohta ning taimekaitsevahendi toimikus esitatud taimekaitsevahendi koostise ning selle tervise- ja keskkonnaohtlike omaduste kohta.”;
31) paragrahvi 80 lõikes 1 asendatakse sõnad „turule lubatud” sõnadega „turule lastud”;
32) paragrahvi 81 lõige 1 muudetakse ja sõnastatakse järgmiselt:
„(1) Taimekaitsevahendite registri põhimääruses sätestatud andmed turule lastud taimekaitsevahendite kohta kantakse taimekaitsevahendite registrisse isiku taotluseta käesoleva seaduse §-s 68, § 681 lõikes 2, § 682 lõikes 2 ja §-s 73 nimetatud otsuste alusel.”;
33) paragrahvi 81 lõikest 3 jäetakse välja kolmas lause;
34) paragrahvi 81 lõiked 5 ja 6 tunnistatakse kehtetuks;
35) paragrahvi 82 täiendatakse lõikega 21 järgmises sõnastuses:
„(21) Põllumajandusamet avalikustab oma veebilehel teabe taimekaitsevahendi loa ja kehtetuks tunnistatud taimekaitsevahendi loa kohta, arvestades Euroopa Parlamendi ja nõukogu määruse (EÜ) nr 1107/2009 artiklis 57 sätestatud nõudeid.”;
36) paragrahvi 83 tekst muudetakse ja sõnastatakse järgmiselt:
„Taimekaitseseade käesoleva seaduse tähenduses on taimekaitsevahendi kasutamiseks ettenähtud seade, sealhulgas selle tõhusaks toimimiseks esmatähtis osa nagu pihusti, manomeeter, filter, sõel ja paagi puhastusseade.”;
37) paragrahvi 84 täiendatakse lõikega 11 järgmises sõnastuses:
„(11) Professionaalne kasutaja kontrollib tema kasutuses oleva taimekaitseseadme toimimist korrapäraselt ning vajaduse korral reguleerib selle toimimiseks olulisi osasid.”;
38) paragrahvi 87 lõige 1 muudetakse ja sõnastatakse järgmiselt:
„(1) Kasutuses olev taimekaitseseade, välja arvatud käsi- ja selgprits, peab olema läbinud korralise tehnilise kontrolli iga kolme aasta järel. Puhtimisseade ja udutaja peavad olema läbinud korralise tehnilise kontrolli iga viie aasta järel.”;
39) paragrahvi 88 täiendatakse lõikega 6 järgmises sõnastuses:
„(6) Põllumajandusamet edastab Euroopa Parlamendi ja nõukogu määruse (EÜ) nr 1107/2009 artiklis 68 sätestatud aruande Euroopa Komisjonile ja Põllumajandusministeeriumile.”;
40) paragrahvi 111 täiendatakse lõigetega 4 ja 5 järgmises sõnastuses:
„(4) Integreeritud taimekaitse põhimõtteid kohaldatakse alates 2014. aasta 1. jaanuarist.
(5) Kasutuses olev taimekaitseseade, välja arvatud ripp-, poolripp-, haake- ja iseliikuv taimekaitseprits, peab olema läbinud esimese korralise tehnilise kontrolli 2016. aasta 26. novembriks.”;
41) seaduse normitehnilist märkust täiendatakse tekstiosaga järgmises sõnastuses:
„Euroopa Parlamendi ja nõukogu direktiiv 2009/128/EÜ, millega kehtestatakse ühenduse tegevusraamistik pestitsiidide säästva kasutamise saavutamiseks (ELT L 309, 24.11.2009, lk 71–86).”
§ 2. Reklaamiseaduse muutmine
Reklaamiseaduse (RT I, 06.01.2011, 18) § 26 tekst muudetakse ja sõnastatakse järgmiselt:
„Taimekaitsevahendi reklaam peab vastama Euroopa Parlamendi ja nõukogu määruse (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1–50) artiklis 66 sätestatud nõuetele.”
Riigilõivuseaduses (RT I, 04.07.2011, 8) tehakse järgmised muudatused:
1) paragrahv 228 muudetakse ja sõnastatakse järgmiselt:
„§ 228. Taimekaitsevahendi turulelaskmine
(1) Euroopa Parlamendi ja nõukogu määruse (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1–50) artiklis 33 nimetatud loa taotluse läbivaatamise eest tasutakse riigilõivu:
1) taimekaitsevahendi Eestis turulelaskmise puhul 1555 eurot;
2) taimekaitsevahendi Eestis ja teises liikmesriigis turulelaskmise puhul 8235 eurot.
(2) Euroopa Parlamendi ja nõukogu määruse (EÜ) nr 1107/2009 artiklis 40 nimetatud loa taotluse läbivaatamise eest tasutakse riigilõivu 915 eurot.
(3) Euroopa Parlamendi ja nõukogu määruse (EÜ) nr 1107/2009 artiklis 43 nimetatud loa muutmise taotluse läbivaatamise eest tasutakse riigilõivu 1647 eurot.
(4) Euroopa Parlamendi ja nõukogu määruse (EÜ) nr 1107/2009 artiklis 30 nimetatud loa taotluse läbivaatamise eest tasutakse riigilõivu 1555 eurot.
(5) Euroopa Parlamendi ja nõukogu määruse (EÜ) nr 1107/2009 artiklis 47 nimetatud loa taotluse läbivaatamise eest tasutakse riigilõivu 1555 eurot.
(6) Euroopa Parlamendi ja nõukogu määruse (EÜ) nr 1107/2009 artiklis 52 nimetatud loa taotluse läbivaatamise eest tasutakse riigilõivu 183 eurot.
(7) Euroopa Parlamendi ja nõukogu määruse (EÜ) nr 1107/2009 artiklites 30, 33, 40, 45, 47 ja 52 nimetatud loa muutmise taotluse läbivaatamise eest tasutakse riigilõivu 146 eurot.”;
2) paragrahvi 229 lõiked 1, 3 ja 4 tunnistatakse kehtetuks;
3) paragrahvi 230 lõige 2 tunnistatakse kehtetuks;
„(1) Taimepassi väljastamise eest tasutakse riigilõivu 5 eurot iga 100 taimepassi kohta.”
(2) Käesoleva seaduse § 1 punktid 28 ja 29 jõustuvad 2013. aasta 26. novembril.

References: § 65
 § 75
 § 681
 § 682

§ 2
 § 26
 § 1